proxectonos/corpus_dominio_legal_administrativo_tmp huggingface dataset:
16/06/2017 | Administración LocalMunicipal
Cambre
Avocación de competencias da terceira tenente de alcalde dona Leonor Fernández Grande, do 19 ao 23 de xuño; do 1 ao 4 de agosto e do 17 ao 25 de agosto de 2017

Esta Alcaldía, con data do día 9 de xuño de 2017, ditou a Resolución número 1020/2017 que se transcribe a continuación: “Dona Gloria Encarnacion Khya Zbair, terceira tenente de alcalde, comunicou a esta alcaldía que por motivos persoais non poderá exercer as súas funcións como concelleira delegada de área, nos seguintes períodos de tempo: dende o día 19 ao 23 de xuño de 2017, ambos os dous incluídos; dende o día 1 ao 4 de agosto de 2017, ambos os dous incluídos e dende o día 17 ao 25 de agosto de 2017, ambos os dous incluídos, segundo o seu escrito rexistrado de entrada o día 5 de xuño co número 0/4752. Por Resolución de Alcaldía número 1841/2016, de data 18 de novembro, de delegación de atribucións da Alcaldía nos membros da Xunta de Goberno Local, conferín a delegación xenérica da área de Desenvolvemento Socioeconómico a prol de dona Gloria Encarnacion Khya Zbair. De conformidade co establecido no artigo 10 da Lei 40/2015, do 1 de outubro, de réxime xurídico do sector público, e artigo 50.3 do Regulamento orgánico municipal, respecto da avocación de asuntos, resolvo: Primeiro: Avocar a delegación xenérica efectuada a prol de dona Gloria Encarnacion Khya Zbair nos seguintes períodos de tempo: dende o día 19 ao 23 de xuño de 2017, ambos os dous incluídos; dende o día 1 ao 4 de agosto de 2017, ambos os dous incluídos e dende o día 17 ao 25 de agosto de 2017, ambos os dous incluídos, a partir dos cales continuará no exercicio das funcións que lle foron delegadas por esta Alcaldía segundo Resolución de data 18 de novembro de 2016. Segundo: Publicar a resolución no Boletín Oficial da Provincia e dar conta ao Pleno na vindeira sesión que teña lugar. Cambre, 12 de xuño de 2017 O alcalde Óscar A. García Patiño
16/06/2017 | Administración LocalMunicipal
Noia
Secretaría
Corrección de erros do anuncio do BOP 2017/4648, do 5 de xuño, relativo ao anuncio de licitación da obra “Construción de pavillón polideportivo no CEIP Felipe de Castro”

ANUNCIO Corrección de erros do anuncio do BOP 2017/4648, de 5 de xuño, relativo ao anuncio de licitación da obra “Construción de pavillón polideportivo no CEIP Felipe de Castro” Considerando a resolución número 1011/2017, de data 30 de maio, que acorda aprobar o prego de cláusulas administrativas particulares e de prescricións técnicas e o expediente de contratación, mediante procedemento aberto, tramitación ordinaria, de acordo co artigo 138 do TRLCSP, para a execución da obra denominada “CONSTRUCIÓN DE PAVILLÓN POLIDEPORTIVO NO CEIP FELIPE DE CASTRO (NOIA)”, segundo o proxecto técnico redactado por don Ivan Iliev Abdou Khadre Khai Recondo, de xaneiro de 2017, cun orzamento total de execución por contrata que ascende a 350.000,01 €, IVE engadido. Vista o artigo 109.2 Lei 39/2015, do 1 de outubro, do Procedemento Administrativo Común das Administracións Públicas: “As Administracións Públicas poderán, así mesmo, rectificar en calquera momento, de oficio ou a instancia dos interesados, os erros materiais, de feito ou aritméticos existentes nos seus actos.” No uso das competencias que me confire a lexislación en materia de Réxime Local e de conformidade co establecido na disposición adicional segunda do Texto Refundido da Lei de Contratos do Sector Público aprobado polo Real Decreto Lexislativo 3/2011, do 14 de novembro, mediante resolución número 1129/2017, de 13 de xuño, acórdase: “PRIMEIRO.–Rectificar o erro de transcrición dos pregos de cláusulas administrativas particulares para a execución da obra denominada “CONSTRUCIÓN DE PAVILLÓN POLIDEPORTIVO NO CEIP FELIPE DE CASTRO (NOIA)”, aprobados mediante resolución de alcaldía número 1011/2017 de data 30 de maio no seu Anexo IV: Criterios de valoración, concretamente no criterio terceiro e cuarto, nos seguintes termos: Onde di: 3) Aumento do prazo de garantía: máximo 15 puntos. O número máximo de aumento de anos da garantía será de 5 anos. Valorarase de acordo coa fórmula seguinte: 4) Porcentaxe de control de calidade externo: máximo 10 puntos. Ten que dicir: 3) Aumento do prazo de garantía: máximo 15 puntos. O número máximo de aumento de anos da garantía será de 5 anos. Valorarase de acordo coa fórmula seguinte: 4) Porcentaxe de control de calidade externo: máximo 10 puntos. SEGUNDO.–Publicar o anuncio desta rectificación de erros no perfil do contratante do Concello de Noia e no BOP.” Noia, 13 de xuño de 2017. O alcalde Asdo.: J. Santiago Freire Abeijón DOCUMENTO ASINADO DIXITALMENTE
16/06/2017 | Administración LocalMunicipal
Negreira
Información pública

No Inventario Municipal de Bens e Dereitos consta, como ben de dominio público e servizo público, a seguinte construcción-edificación baixo a codificación 1INM05600028 e denominación “ Edificio de servicios públicos y parque del Coto”: Aula para uso da Asociación de Amas de Casa consonte figura no plano 3/3 do edificio de servizos múltiples, planta baixa, consonte figura na correlativa ficha do referido Inventario. Respecto de dito ben está en trámite expediente de alteración da calificación xurídica en base ao cal e consonte o que dispón o artigo 8 do RD 1372/1986, de 13 de xuño, polo que se aproba o Regulamento de bens das entidades locais, se somete a información pública durante o prazo de un mes a contar desde o día seguinte ó da presente publicación. Negreira, 5 de xuño de 2017. Alcalde-Presidente Manuel Angel Leis Míguez
16/06/2017 | Administración LocalMunicipal
Malpica de Bergantiños
Secretaría
Anuncio relativo a delegación na Alcaldía de atribucións do Concello Pleno

En sesión de 30 de xuño de 2015 o Pleno adoptou, entre outros, o acordo que se publica en cumprimento do disposto no artigo 51.2 do ROF: “Tendo en conta as previsións do artigo 38 do R. D. 2.568/1986, polo que se aproba o Regulamento de Organización e Funcionamento das Corporacións Locais, que establece que no prazo máximo de 30 días se procederá á convocatoria de sesión ou sesións extraordinarias do Pleno da Corporación a fin de poder proceder a organizar a mesma. Considerando que para unha maior axilidade na tramitación dos expedientes resulta necesario proceder a delegar unha serie de competencias que o artigo 22 da Lei 7/1985, de 2 de abril, atribúe orixinalmente ao Pleno da Corporación pero o mesmo artigo prevé a posibilidade de que estas sexan delegadas, proponse ao Pleno a adopción do seguinte acordo: PRIMEIRO: Delegar no Sr. Alcalde o exercicio das seguintes competencias: 1.- O exercicio de accións xudiciais e administrativas e a defensa da Corporación en materias de competencia plenaria.2.- A declaración de lesividade dos actos do Concello.3.- As contratacións e concesións de toda clase cando o seu importe supere o 10 por 100 dos recursos ordinarios do Orzamento e, en calquera caso, os seis millóns de euros, asícomo os contratos e as concesións plurianuais cando a súa duración sexa superior a catro anos e os plurianuais de menor duración cando o importe acumulado de tódalas anualidades supere a porcentaxe indicada, referido ós recursos ordinarios o orzamento do primeiro exercicio e, en todo caso, cando sexa superior á contía sinalada nesta letra.4.- A aprobación dos proxectos de obras e servicios cando o Pleno sexa competente para a súa contratación ou concesión e cando aínda non estean previstos nos Orzamentos.5.- A adquisición de bens e dereitos cando o seu valor supere o 10 por 100 dos recursos ordinarios do orzamento e, en todo caso, cando sexa superior a tres millóns de euros.6.- Os alleamentos patrimoniais cando o seu valor supere o 10 por cento dos recursos ordinarios do orzamento e, en todo caso, as permutas de bens inmobles SEGUNDO.- Estas delegacións comprenden tanto as facultades de xestión e dirección como as de resolver mediante actos administrativos que afecten a terceiros, incluida a de resolver os recursos de reposición que poideran interpoñerse contra as resolucións dictadas no exercicio das competencias atribuidas pola presente delegación. TERCEIRO.- O presente acordo de delegación surtirá efecto dende o día seguinte á data do mesmo, sen perxuicio da súa preceptiva publicación no Boletín Oficial da Provincia.“ Malpica de Bergantiños a 13 de xuño de 2017. O alcalde Eduardo José Parga Veiga
16/06/2017 | Administración LocalMunicipal
San Sadurniño
Aprobación definitiva de modificación de créditos 02/17

ANUNCIO Aprobación definitiva de expediente de modificación de créditos número 02/2017 A Xunta de Goberno Local deste Concello, en sesión celebrada o pasado día 11/05/17, aprobou inicialmente o expediente de modificación de créditos n.º 02/2017, de incorporación de remanentes por unha cantidade total de 416.672,00 €. O referido expediente permaneceu exposto ó público na Intervención deste Concello durante o prazo de quince días hábiles, contados dende a súa publicación no BOP n.º 92, do 18/05/17, sen que durante ese prazo se presentara reclamación algunha, polo que o expediente considérase definitivamente aprobado. En consecuencia, procédese á publicación dos novos importes do orzamento de gastos resumido por capítulos, segundo o disposto no artigo 169.3 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais: Contra a aprobación definitiva poderase interpoñer recurso contencioso-administrativo ante a sala correspondente do Tribunal Superior de Xustiza de Galicia no prazo de dous meses, contados dende a data de aprobación definitiva. San Sadurniño, 9 de xuño de 2017. O alcalde Secundino García Casal
16/06/2017 | Administración LocalMunicipal
Cabana de Bergantiños
Aprobación definitiva do orzamento do exercicio 2017

Aprobación definitiva do orzamento municipal de 2017 Rematado o prazo de 15 días hábiles dende a publicación do acordo de aprobación inicial do orzamento xeral do Concello de Cabana de Bergantiños para o exercicio económico de 2017, que tivo lugar na sesión extraordinaria celebrada o 4 de maio de 2017, sen que se presentaran reclamacións contra o mesmo, dita aprobación pode considerarse definitiva de acordo co establecido no artigo 169.3 do RDL 2/2004, do 5 de marzo, e 20.3 do Real Decreto 500/1990, procédese á publicación do resumo por capítulos do mencionado Orzamento: Na referida sesión plenaria se acordou aprobar o cadro de persoal, segundo o previsto no artigo 127 do Real Decreto Lexislativo 781/1986, que se reproduce a continuación: O que se publica para xeral coñecemento, sinalando que, de conformidade co establecido no art.171 do Real Decreto Lexislativo 2/2004, do 5 de marzo, contra o acordo de aprobación definitiva poderá interpoñerse directamente o recurso contencioso-administrativo, na forma e prazos que establecen as normas da referida xurisdición. Cabana de Bergantiños, a 12 de xuño de 2017. O alcalde Asdo.: José Muíño Domínguez
16/06/2017 | Administración LocalMunicipal
Vimianzo
Aprobación da bolsa de emprego para a contratación de dous socorristas para a piscina municipal de Vimianzo

Por Resolución da Alcaldía núm.591/2017, do 06/06/2017, aprobouse a seguinte bolsa de emprego para a contratación de dous socorristas para a piscina municipal de Vimianzo, baixo a modalidade de contrato laboral, de obra e servizo de duración determinada, a xonada completa, por orde de puntuación: Segundo o establecido na base novena das bases para a formación da antedita bolsa, a listaxe de agarda será a que se utilice para proceder a nomear as persoas que cubrirán os postos de traballo, comenzando sempre pola de maior puntuación, e será utilizada para posibles coberturas, por calquera causa de prazas desta convocatoria, sempre que non transcorresen máis de dous anos dende a publicación no BOP da bolsa de emprego. Vimianzo, 12 de xuño de 2017. O alcalde Manuel Antelo Pazos
16/06/2017 | Administración LocalMunicipal
Vimianzo
Formalización do contrato denominado “Servizo de limpeza dos núcleos do Concello de Vimianzo”

De conformidade co disposto no artigo 154 do Texto Refundido da Lei de Contratos do Sector Público, faise pública a formalización do seguinte contrato administrativo formalizado polo Concello de Vimianzo: Vimianzo, 12 de xuño de 2017 O alcalde, Manuel Antelo Pazos
16/06/2017 | Administración LocalMunicipal
A Laracha
Correción de erro nas bases de técnico de turismo

Resolución de correción erro nas bases de técnico de turismo Decreto nº 403/2017 de data 02/06/17, detectado un erro no punto quinto das bases publicadas no BOP n.º 108, do día 9 de xuño de 2017, modificala no seguinte sentido Onde di: “Realizarase a entrevista persoal curricular (artigo 61 do Estatuto Básico do Empregado Público, Lei 7/2007, do 12 de abril), será persoal e individual con cada candidato e versará sobre as tarefas e os cometidos do persoal encargado das limpezas de praias. Esta entrevista é optativa para o tribunal”. Debe dicir: “Realizarase a entrevista persoal curricular (artigo 61 do Estatuto Básico do Empregado Público, Lei 7/2007, do 12 de abril), será persoal e individual con cada candidato e versará sobre as tarefas e os cometidos do posto de traballo ofertado. Esta entrevista é optativa para o tribunal.” Cabe sinalar que dita circunstancia non afecta o prazo de presentación de instancias iniciado coa publicación das bases no BOP n.º 108, do día 9 de xuño de 2017. A presente resolución, que pon fin á vía administrativa, é susceptible de interposición de recurso potestativo de reposición perante o presidente, nos termos e prazos sinalados na Lei 39/2015, do 1 de outubro, do Procedemento Administrativo Común das Administracións Públicas; ou directamente de recurso contencioso-administrativo nos termos e prazos sinalados na Lei 29/1998, reguladora da Xurisdición Contencioso-Administrativa. Todo iso, sen prexuízo de que se poida exercitar calquera outro recurso que se estime pertinente Asinado dixitalmente polo Sr. alcalde, José Manuel López Varela
16/06/2017 | Administración LocalMunicipal
Padrón
Anuncio de aprobación inicial da modificación número 1 da Ordenanza de ficheiros de datos de carácter persoal do Concello de Padrón

ANUNCIO APROBACIÓN INICIAL DA MODIFICACIÓN NÚMERO 1 DA ORDENANZA REGULADORA DE CREACIÓN, MODIFICACIÓN E SUPRESIÓN DOS FICHEIROS DE DATOS DE CARÁCTER PERSOAL DO CONCELLO DE PADRÓN Faise público, de acordo ao establecido no artigo 49 da Lei 7/1985, do 2 de abril, reguladora das bases de réxime local, que o Pleno do Concello de Padrón, na sesión realizada o 26 de maio do 2017, aprobou inicialmente a modificación número 1 da Ordenanza reguladora de creación, modificación e supresión dos ficheiros de datos de carácter persoal do Concello de Padrón, dando un novo contido a varios dos ficheiros relacionados no Anexo I. B) da ordenanza tal e como se indica de seguido. A partir da publicación do presente anuncio no Boletín Oficial da Provincia da Coruña ábrese un período de información ao público e audiencia a todas as persoas interesadas de 30 días hábiles, durante o cal poderán consultar o expediente na Secretaría do Concello de Padrón, de luns a venres en horario de 9.00 a 14.00 horas, e presentar as reclamacións e suxestións que estimen oportunas. ANEXO Padrón, 12 de xuño de 2017. O alcalde Asdo.: Antonio Fernández Angueira
16/06/2017 | Administración LocalMunicipal
Narón
Secretaría
Edicto de aprobación definitiva da RPT 2017

EDICTO Aprobados definitivamente a modificación de postos de traballo e a plantilla orzamentaria para 2017 do Concello de Narón, publícase ao abeiro do disposto no artigo 202.2 da Lei 2/2015, do 29 de abril, de Emprego Público de Galicia, así como o establecido no artigo 112 en relación co 90 da Lei 7/1985, do 2 de abril, de Bases de Réxime Local. RELACIÓN DE POSTOS DE RABALLO PARA 2017 Narón, 13 de xuño de 2017. O alcalde José M. Blanco Suárez
16/06/2017 | Administración LocalMunicipal
Aranga
Secretaría - Intervención
Anuncio de contratación do servizo de axuda no fogar das persoas dependentes do Concello de Aranga

De conformidade co acordo da xunta de goberno local do 8 de xuño de 2017, convocase procedemento aberto, con varios criterios de adxudicación, para a adxudicación do contrato de servizo de axuda no fogar das persoas dependentes no concello de Aranga, cos seguintes datos: 1. Entidade adxudicadora: Concello de Aranga. a) servizo público de axuda no fogar das persoas dependentes do concello de Aranga. b) Tipo: Servizo c) Lugar de execución: Aranga d) Prazo de execución: dous anos con posibilidade de prórroga. e) Suxeito a regulación harmonizada: non f) Codificación: CPV- 85312400-3 a) Tramitación: ordinaria b) Procedemento: Aberto c) Forma: Varios criterios de valoración, sinalados na cláusula 15 do prego. a) Orzamento máximo de licitación: 365.595,08 €. b) Revisión de prezos: Segundo o artigo 89 e seguintes do Texto refundido da Lei de contratos do sector público. c) Tipo de licitación: Hora ordinaria: 15,00 € sen IVE Hora extraordinaria: 16,50€ sen IVE d) Aplicación orzamentaria: 231.22720 a) provisional: non se esixe b) definitiva: 5% do prezo de adxudicación, exluído o IVE: Na secretaría do concello de Aranga, e no perfil do contratante: www.aranga.es Domicilio: Praza Maestro Mosquera 1.15317. Aranga. a) Data límite de presentación: 15 días naturais dende o seguinte ao da publicación do derradeiro anuncio no Boletín Oficial da Provincia ou no Perfil do contratante. b) Lugar de presentación: Rexistro Xeral do concello presencial ou por correo, con horario de apertura de 08:00 á 14:00 horas, na casa consistorial con domicilio en Ponte-Aranga, 15317 Aranga.8. Perfil do contratante: www.aranga.es Aranga, 13 de xuño de 2017 O alcalde: Asdo: Alberto Platas Álvarez
27/06/2017 | Administración LocalMunicipal
Vimianzo
Aprobación inicial da relación de postos de traballo do Concello de Vimianzo

O Pleno do Concello, na sesión extraordinaria celebrada o 21 de xuño de 2017, aprobou inicialmente a Relación de Postos de Traballo do Concello de Vimianzo. Sométese o expediente a información pública, mediante publicación deste anuncio no Boletín Oficial da Provincia e no taboleiro de anuncios do Concello, polo prazo de vinte días hábiles, ao abeiro do disposto no artigo 202.2 da Lei 2/2015, do 29 de abril, do emprego público de Galicia, para que poidan presentar reclamacións e suxestións, que serán resoltas pola Corporación. De non se presentaren reclamacións ou suxestións no mencionado prazo, considerarse aprobada definitivamente sen necesidade de acordo expreso polo Pleno. Vimianzo, a 21 de xuño de 2017 O alcalde Manuel Antelo Pazos
27/06/2017 | Administración LocalMunicipal
Sada
Secretaría
Convocatoria de proceso selectivo para a formación dunha brigada de prevención e extinción de incendios forestais

ANUNCIO A Alcaldía do Concello de Sada aprobou polo Decreto núm.1041/17, do 21 de xuño, as seguintes convocatorias de selección de persoal laboral temporal para a formación dunha Brigada de Prevención e Extinción de Incendios Forestais: As bases da convocatoria estarán expostas ao público e a disposición das persoas interesadas nas oficinas municipais, Unidade de Persoal, Avda. da Mariña, 25, Tfno.981 620 075, e na páxina web municipal www.sada. gal. O prazo de presentación de instancias contarase a partir do día seguinte ao de publicación deste anuncio no BOP da Coruña. Sada, 23 de xuño de 2017. O alcalde Óscar Benito Portela Fernández
27/06/2017 | Administración LocalMunicipal
Negreira
Anuncio relativo á aprobación do padrón de garaxes correspondente o exercicio 2015 do Concello de Negreira

ANUNCIO A Xunta de Goberno Local, en sesión celebrada con data de 15 de xuño de 2017, aprobou o padrón de garaxes correspondente o exercicio 2015. O que se fai público durante o prazo de 20 días, a contar a partir do seguinte ó da publicación deste anuncio para a eventual presentación de reclamacións. Negreira, 16 de xuño de 2017. Manuel Ángel Leis Míguez Alcalde-presidente
27/06/2017 | Administración LocalMunicipal
Santiago de Compostela
Secretaría Xeral
Publicación da aprobación inicial da modificación do Regulamento Orgánico Municipal do Pleno do Concello de Santiago de Compostela

ANUNCIO O Concello de Santiago de Compostela, en sesión plenaria ordinaria celebrada o día 15 de xuño de 2017, aprobou inicialmente a modificación do Regulamento Orgánico do Pleno, que se somete a información pública polo prazo de 30 días para que os interesados poidan presentar as reclamacións e suxestións que estimen oportunas. De non habelas, o Regulamento entenderase aprobado definitivamente. Santiago de Compostela, 20 de xuño de 2017. O ALCALDE Asdo.: Martiño Noriega Sánchez
27/06/2017 | Administración LocalMunicipal
Vimianzo
Anuncio de aprobación provisional de modificación da Ordenanza fiscal núm.24, reguladora da taxa pola prestación dos servizos públicos municipais de vivenda comunitaria, escola infantil, centro de día, comedor sobre rodas e lavandería sobre rodas

O Pleno do Concello de Vimianzo, en sesión extraordinaria, celebrada o día 21 de xuño de 2017, acordou a aprobación provisional da modificación da Ordenanza núm.24, reguladora da taxa pola prestación dos servizos públicos municipais de vivenda comunitaria, escola infantil, centro de día, comedor sobre rodas e lavandería sobre rodas. En cumprimento do disposto nos artigos 49 e 70.2 da Lei 7/1985, do 2 de abril, reguladora das Bases de Réxime Local, e no artigo 56 do Real Decreto Lexislativo 781/1986, do 18 de abril, polo que se aproba o Texto Refundido das disposicións legais vixentes en materia de Réxime Local, sometese o expediente a información pública polo prazo de trinta días, a contar dende o seguinte a inserción de este anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Se transcorrido dito prazo non se houbesen presentado as reclamacións, considerarase aprobado definitivamente dito Acordo. Vimianzo, 22 de xuño de 2017. O alcalde Manuel Antelo Pazos
27/06/2017 | Administración Autonómica
Xunta de Galicia
Consellería de Infraestruturas e Vivenda
Axencia Galega de Infraestructuras
Pago dos depósitos previos e indemnizacións por rápida ocupación pola expropiación con clave de obra AC/16/053.06 na Casa do Concello de Cabana de Bergantiños o día 6 de xullo de 2017

En cumprimento do disposto no artigo 49 do Regulamento de Expropiación Forzosa de 26 de abril de 1.957, este Servizo resolveu proceder a efectuar o pago dos depósitos previos e indemnizacións por rápida ocupación correspondentes a expedientes de expropiación forzosa instruidos para o termo municipal de CABANA DE BERGANTIÑOS con motivo das obras “PROXECTO DE CONSTRUCCIÓN DO ITINERARIO PEONIL E CICLISTA NA AC-429, TREITO NEAÑO-CABANA, P. Q. 2+176 - 3+740, CLAVE: AC/16/053.06”, o cal terá lugar en: CONCELLO DE CABANA DE BERGANTIÑOS LUGAR: CASA DO CONCELLO DÍA 6 DE XULLO DE 2017, DE 9.30 A 11.30 HORAS TITULARES: propietarios das fincas cuxa relación figura exposta no taboleiro de anuncios do Concello referido. O pago efectuarase nos lugares indicados polo pagador deste Servizo e na presencia do Representante da Administración e do alcalde e secretario de dito Concello. O que se fai público para o xeral coñecemento, advertindo ós interesados que o pago farase precisamente ós que figuran como donos da cousa ou titulares do dereito expropiado, non admitindo representación se non por medio de poder debidamente autorizado, xa sexa particular para este caso; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do Concello. A Coruña, 21 de xuño de 2017. O XEFE DO SERVIZO Asdo.: Felipe de la Vega Gándaras
27/06/2017 | Administración LocalMunicipal
Brión
Exposición pública da modificación da Ordenanza fiscal reguladora da taxa de saneamento e depuración de augas residuais

EDICTO O Pleno do Concello, en sesión de data 21.06.2017, aprobou provisionalmente a modificación da Ordenanza reguladora da taxa de saneamento e depuración de augas residuais. De conformidade co disposto no art.17 do RDL 2/2004, do 5 de marzo, polo que se aproba o texto refundido da Lei reguladora das facendas locais, exponse ao público o expediente polo prazo de trinta días hábiles mediante anuncios no taboleiro de edictos do Concello e no Boletín Oficial da Provincia, prazo que comezará a contar desde o día seguinte ao da publicación no boletín oficial da provincia, dentro dos cales os interesados poderán examinar o expediente e presentar as reclamacións que estimen oportunas. No caso de que non se presenten reclamacións entenderase definitivamente adoptado o acordo provisional sen necesidade de acordo plenario, debendo facerse publicación íntegra do texto da modificación aprobada no BOP para a súa entrada en vigor. Brión, 21 de xuño de 2017. O alcalde José Luis García García
27/06/2017 | Administración LocalMunicipal
San Sadurniño
Delegación para matrimonio

En San Sadurniño, a vintedous de xuño de dous mil dezasete. Estando prevista a celebración dun matrimonio civil o día 1 de xullo de 2017, no Salón de Plenos da Casa do Concello, e tendo en conta que os contraíntes teñen manifestado o seu desexo de que sexa a concelleira Sabela Iñíguez Cinza quen celebre a ceremonia. Vista a lexislación aplicable ao asunto, especialmente o disposto na Lei 7/1985, de 2 de abril, reguladora das bases do Réxime Local e concordantes, esta Alcaldía 1º- Delegar as miñas funcións para a celebración do matrimonio civil a celebrar neste concello o sábado, día 1 de xullo, na Concelleira deste Concello Saladina Marisa Beatriz Garcia de Madariaga Shang.2- Ordear a publicación do presente Acordo no Boletín Oficial da Provincia, en cumprimento do previsto legalmente.3º.- Ordear que do contido da presente Resolución se dea conta á Xunta de Goberno Local, na primeira sesión que celebre, aos efectos oportunos. Así o mando e asino, en San Sadurniño, na data arriba indicada. Ante mín, O SECRETARIO, Secundino García Casal. Victoria Ann Adriana Cecilia Ubiña Jaras.
27/06/2017 | Administración LocalMunicipal
Cabana de Bergantiños
Aprobación do padrón fiscal da taxa polo servizo de recollida domiciliaria de lixo

En data 21 de xuño de 2017 o Alcalde ditou a seguinte resolución: “Visto o Padrón de contribuíntes suxeitos ó pago da taxa municipal de recollida domiciliaria do lixo correspondente ó exercicio 2017, que consta de 2.054 contribuíntes e ascende á cantidade de CENTO DEZ MIL SETECENTOS OITENTA E NOVE EUROS (110.789,00 €), por esta Alcaldía proponse, en virtude do disposto no art.97.2 do Regulamento de Organización, Funcionamento e Réxime Xurídico das Entidades Locais, de 28 de novembro de 1986, a adopción do seguinte acordo: PRIMEIRO: Aprobar inicialmente o Padrón Municipal do Lixo de 2017, que se compón de 2.054 contribuíntes e ascende á cantidade de CENTO DEZ MIL SETECENTOS OITENTA E NOVE EUROS (110.789,00 €). SEGUNDO: Publicar este acordo no B. O. P. e no taboleiro de anuncios do concello, durante o prazo mínimo de 15 días co fin de que os interesados poidan presentar as súas reclamacións e suxerencias, de acordo co disposto no art.49 da Lei 7/85, de 2 de abril, Reguladora de Bases de Réxime Local, deixando constancia expresa de que de formularse reclamacións durante o devandito período serán resoltas por esta Alcaldía. En caso contrario o acordo será automaticamente definitivo. TERCEIRO: Dar traslado deste acordo ao Servicio de Recadación da Excma. Deputación Provincial da Coruña ós efectos previstos no art.7 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, en relación co art.106.3 da Lei 7/85, de 2 de abril, Reguladora das Bases de Réxime Local.” En Cabana de Bergantiños, a 22 de xuño de 2017 O Alcalde Asdo. José Muíño Domínguez
27/06/2017 | Administración LocalMunicipal
Oroso
Elevación automática a definitivo da aprobación inicial da rectificación anual do Inventario de bens e dereitos do Concello de Oroso

ANUNCIO Asunto: elevación automática a definitivo da aprobación inicial da rectificación anual do Inventario de bens e dereitos do Concello de Oroso Transcorrido o prazo de exposición ao público do acordo polo que se aprobou inicialmente a rectificación anual do Inventario de bens e dereitos do Concello de Oroso (BOP nº 23 do 02.02.2017), sen que se presentase reclamación algunha, dito acordo queda elevado automaticamente a definitivo (artigo 49 da Lei 7/1985, de 2 de abril, reguladora das bases do réxime local). Resumo por baixas e altas no Inventario Municipal de Bens: BAIXAS: ALTAS: MODIFICACIÓNS Ficha INM20160001 “Alameda de Gois”.–Modificase a súa inscrición de xeito que se inclúe o ben no apartado de vías públicas urbanas (anteriormente estaba incluído no apartado de bens inmobles sen edificar). Contra este acordo definitivo, poderán os interesados interpoñer directamente recurso contencioso-administrativo ante a Xurisdicción Contencioso-Administrativa da Provincia da Coruña, no prazo de dous meses, contados a partir do día seguinte ao da súa publicación e o texto íntegro do regulamento no Boletín Oficial da Coruña. Oroso, 20 de xuño de 2017. O alcalde Manuel Mirás Franqueira
27/06/2017 | Administración LocalConsorcios
Consorcio de Turismo y Congresos
Anuncio de exposición pública de aprobación inicial do presuposto do Consorcio de Turismo e Congresos de A Coruña 2017

CONSORCIO DE TURISMO E CONGRESOS DE A CORUÑA APROBACIÓN INICIAL DO ORZAMENTO XERAL EXERCICIO ECONÓMICO 2017 A Xunta de Goberno do Consorcio de Turismo e Congresos de A Coruña (en diante, O Consorcio) aprobou inicialmente o seu Orzamento Xeral para o exercicio económico 2017, en sesión realizada o día 20 de xuño de 2017. O Orzamento Xeral está integrado polo Orzamento do Consorcio, as Bases de execución e a Relación de persoal e de postos de traballo; todo isto de conformidade co disposto no artigo 169.1 do Real Decreto Lexislativo 2/2004, de 5 de marzo e demais disposicións. O Orzamento Xeral permanecerá exposto aos interesados na sede do Consorcio (Rúa Sol - Edificio Sol, s/n - A Coruña), polo prazo de quince días hábiles (que contarán a partir do seguinte á inserción do presente anuncio no BOP), para que se poidan formular as reclamacións que se consideren pertinentes, e deberán ir dirixidas ao Presidente deste Consorcio. A Coruña, 20 de xuño de 2017. Alberto Lema Suárez Presidente
27/06/2017 | Administración LocalMunicipal
Santiago de Compostela
Área de Servizos Sociais
Exposción pública da aprobación inicial do Regulamento do Consello Municipal de Saúde do Concello de Santiago de Compostela

EXPOSICIÓN PÚBLICA: APROBACIÓN INICIAL DO REGULAMENTO DO CONSELLO MUNICIPAL DE SAÚDE DO CONCELLO DE SANTIAGO DE COMPOSTELA O Pleno da corporación do Concello de Santiago de Compostela na sesión ordinaria que tivo lugar o día 15 de xuño de 2017, aprobou inicialmente a modificación do Regulamento do Consello Municipal de Saúde do Concello de Santiago de Compostela En cumprimento do disposto no artigo 49 da Lei 7/1985, do 2 de abril, reguladora das Bases de Réxime Local, sométese ao trámite de información pública e audiencia ás persoas interesadas por un prazo de 30 días para os efectos de presentación de reclamacións ou suxestións. De non habelas, entenderase definitivamente adoptado o acordo ata entón provisional. O texto do Regulamento estará exposto no taboleiro de anuncios da Casa do Concello (Praza do Obradoiro, s/n) e no da Area de Políticas Sociais (rúa Isaac Díaz Pardo, 2 - 4 (Zona de Galeras)), así como na páxina web do concello www.santiagodecompostela. gal (normativa municipal en tramitación). Santiago de Compostela, 19 de xuño de 2017. O alcalde P. D. A concelleira-delegada da Área de Políticas Sociais, Diversidades e Saúde (DEC.3998/2015 de 16 de xuño de 2015 BOP nº 121, do 30/06/2015) Concepción Fernández Fernández
27/06/2017 | Administración LocalMunicipal
Zas
Anuncio da convocatoria de catro prazas de operarios para o mantemento, limpeza e vixilancia para as piscinas municipais de Baio e Zas

Anuncio da convocatoria de catro prazas de operarios para o mantemento, limpeza e vixilancia para as piscinas municipais de Baio e Zas Por resolucións da Alcaldía núm.272/2017, de data 23 de xuño, aprobáronse as bases de selección, na modalidade de contratación laboral temporal, catro prazas de operarios para o mantemento, limpeza e vixilancia para as piscinas municipais de Baio e Zas, a media xornada. O prazo de presentación de instancias é de catro días hábiles contados a partir do seguinte á publicación deste anuncio no Boletín Oficial da Provincia. As persoas interesadas poderán consultar as bases no taboleiro de anuncios da casa consistorial e na páxina web do Concello de Zas (www.concellodezas.org). Zas, 23 de xuño de 2017. O alcalde D. Manuel Muiño Espasandín
01/06/2017 | Administración LocalMunicipal
Miño
Anuncio relativo á aprobación da masa salarial do persoal laboral do Concello de Miño

En cumprimento do disposto no artigo 103. bis.3 da Lei Reguladora das Bases de Réxime Local, na redacción dada pola lei 27/2013, de 27 de decembro, de racionalización e sostenibilidade da Administración Local, faise pública a masa salarial do persoal laboral para o ano 2017, segundo o expediente do Presuposto de 2017, aprobado inicialmente en acordo plenario de 27 de marzo de 2017. Masa salarial do persoal laboral do Concello: Persoal laboral fixo 123.535,40 Persoal laboral temporal 159.031,54 Total Masa salarial 282.566,94 Miño, 29 de maio de 2017 O alcalde Ricardo A. M. Cecilia Irene Elena Asuncion Rectoret Vian
01/06/2017 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 29 de maio de 2017, da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Abegondo (expediente IN407A 2015/281-1)

Acordo do 29 de maio de 2017 da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Abegondo (expediente IN407A 2015/281-1) Outorgada a declaración de utilidade pública que leva implícita a urxente ocupación dos bens e dereitos afectados pola instalación eléctrica denominada Recuamento LMT CES-705 lugar de Carballal, no concello de Abegondo (expediente IN407A 2015/281-1), por resolución desta xefatura territorial, do 12 de abril de 2017, a favor da entidade beneficiaria Unión Fenosa Distribución, S. A., con enderezo en Avda. de Arteixo, 171 - 15007 da Coruña. Esta Xefatura Territorial acorda sinalar o día 6 de xullo de 2017 para o levantamento das actas previas á ocupación, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de abril de 1957, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do Concello de Abegondo, deducida da que se someteu a información pública no DOG, no BOP e no xornal La Voz de Galicia de datas 05.01.2016, 22.12.2015 e 22.01.2016, respectivamente, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito concello. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 29 de maio de 2017. Isidoro Martínez Arca Xefe territorial da Coruña
01/06/2017 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Resolución pola que se aproba a relación definitiva de admitidos e excluídos ao proceso selectivo para elaborar listas de educador/a de Administración Especial (subgrupo a2)

ANUNCIO Resolución 2017/17031 do 30.05.2017 pola que aproba a relación definitiva de admitidos e excluídos ao proceso selectivo para elaborar unha lista de aspirantes a nomeamentos de persoal interino e/ou persoal laboral temporal. Postos de Educador/a de Administración Especial (Subgrupo A2) RESOLUCIÓN POLA QUE APROBA A RELACIÓN DEFINITIVA DE ADMITIDOS E EXCLUÍDOS AO PROCESO SELECTIVO PARA ELABORAR UNHA LISTA DE ASPIRANTES A NOMEAMENTOS DE PERSOAL FUNCIONARIO INTERINO E/OU LABORAL TEMPORAL PARA POSTOS DE EDUCADOR/A (A2), DE ADMINISTRACIÓN ESPECIAL Don Valentín González Formoso, presidente da Deputación Provincial da Coruña Logo de ver as solicitudes presentadas para tomar parte nas probas selectivas convocadas no BOP nº 15 de 23/01/2017, para a elaboración de listas de aspirantes para o posible nomeamento como persoal funcionario interino e/ou laboral temporal para postos de Educador/a de Administración Especial de Administración Xeral e tendo en conta as bases da convocatoria, RESOLVO: Aprobar as listaxes definitivas de admitidos e excluídos ás citadas probas selectivas, que de seguido se relacionan, e dispoñer a súa publicación no Boletín Oficial da Provincia, fixándose un prazo de dez días hábiles aos efectos de reclamacións, de acordo coa normativa vixente: Listaxe de excluídos: Tribunal cualificador: A Coruña, 30 de maio de 2017. O presidente O secretario PDFR 21179/2015 do 01/10/2015 O deputado Antonio Leira Piñeiro José Luis Almau Supervía
01/06/2017 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Coordinación dos servizos de acollida, atencion e organización de actividades culturais, deportivas e sociais do alumnado residente no IES Calvo Sotelo

1. Entidade adxudicadora. a) organismo: Excma. Deputación Provincial da Coruña. b) Dependencia que tramita o expediente: Servizo de Patrimonio e Contratación. c) Número de expediente: PCO.001.2017.00135.2. Obxecto do contrato: COORDINACIÓN DOS SERVIZOS DE ACOLLIDA, ATENCIÓN E ORGANIZACIÓN DE ACTIVIDADES CULTURAIS, DEPORTIVAS E SOCIAIS DO ALUMNADO RESIDENTE NO IES CALVO SOTELO.3. Prazo de execución: o prazo de execución do contrato será dun ano desde o 1 de setembro de 2017 ou desde a formalización do contrato en documento administrativo, se esta fose posterior, prorrogable por un ano máis.4. Tramitación e procedemento de adxudicación. a) Tramitación: ordinaria. b) Procedemento: aberto, suxeito a regulación armonizada (con multiplicidade de criterios de adxudicación). 5. Presuposto sen IVE: 185.000 €. Imposto sobre o valor engadido (IVE) ao 21%: 38.850 €. Presuposto total: 223.850 €. 6. Garantía provisional: non se esixe.7. Garantía definitiva: 5% do prezo de adxudicación (IVE excluído). 8. Requisitos específicos do contratista: ver cláusulas 7 e 10 do prego.8 bis. Clasificación: non se esixe.9. Presentación das ofertas ou das solicitudes de participación. a) Lugar de presentación das ofertas: Rexistro Xeral da Deputación Provincial da Coruña (Avda. Porto da Coruña, 2; 15006 A Coruña). b) Data límite de presentación de ofertas: 4 de xullo de 2017. c) Presentarase en tres sobres pechados: Sobre A, subtitulado “Documentación”: conterá a documentación esixida na cláusula 10 do prego de cláusulas administrativas. Sobre B, subtitulado “Referencias técnicas non valorables automáticamente”: conterá a documentación de referencias técnicas non valorables automáticamente que se indica no anexo n.º 3 do prego de cláusulas administrativas. Sobre C, subtitulado “Oferta económica e referencias valorables automáticamente”: conterá a proposición axustada ao modelo que figura no ANEXO 4 do prego de cláusulas administrativas. d) MOSTRAS: non se esixen. VARIANTES: non se admiten.10. Obtención de pregos e información: perfil de contratante en www.dacoruna. gal 981 080 314 11. Gastos de anuncios. Os gastos correspondentes aos anuncios da licitación serán por conta do adxudicatario.12. Data de envío do anuncio ao Diario Oficial da Unión Europea: 25 de maio de 2017. A Coruña, 25 de maio de 2017. O PRESIDENTE, O SECRETARIO, Valentín González Formoso José Luis Almau Supervía
01/06/2017 | Administración LocalMancomunidades
Mancomunidade de Concellos do Tambre
Aprobación inicial da modificación do Cadro de Persoal da Mancomunidade de Concellos do Tambre

A Xunta da Mancomunidade de Concellos do Tambre, en sesión extraordinaria celebrada con data de 16 de maio de 2017, aprobou inicialmente a modificación do cadro de persoal, o que se somete a exposición pública mediante este anuncio para a eventual presentación de reclamacións durante o prazo de quince (15) días hábiles a contar desde o seguinte ó da aparición do presente no Boletín Oficial da Provincia da Coruña. Negreira, 23 de maio de 2017. O Presidente Manuel Angel Leis Míguez
01/06/2017 | Administración LocalMunicipal
Rianxo
Secretaría
Licitación da acometida das medidas urxentes nas escolas unitarias do Pazo e Quintáns

Por acordo resolución de alcaldía de 26 de maio de 2017, aprobouse a apertura da nova licitación que deseguido se recolle: a) Organismo: Concello de Rianxo b) Dependencia que tramita o expediente: Secretaría xeral 2. Obxecto do Contrato: Acometidas das medidas urxentes nas escolas unitarias do Pazo e Quintáns 3. Prazo de execución: 6 semas contado a partir do día seguinte ao da firma da acta de comprobación do replánteo, salvo que exista reserva fundada que impida o seu comezo. (cláusula 5 PCAP) a) Tramitación ordinaria b) Procedemento: negociado con publicidade c) Forma: Criterios automáticos (ANEXO V PCAP):  CRITERIOS DE ADXUDICACIÓN: Oferta económica (cláusula 15) Valórase ata 100 puntos conforme á seguinte desagregación (Para este proceso de cálculo utilizaranse números de 2 decimais, aplicando os redondeos que por exceso ou defecto correspondan): Calcularase aplicando a seguinte fórmula elaborada polo Departamento de Matemática Aplicada da Universidade de Santiago de Compostela (http://www.dicoruna.es/valoracion/).  CRITERIOS DE NEGOCIACIÓN (SÓ SE PODERÁ NEGOCIAR SOBRE ASPECTOS QUE SEXAN ESTABLECIDOS COMO CRITERIOS DE ADXUDICACIÓN (ANEXO V. I)):  Oferta económica (cláusula 15) Prezo estimado de licitación: 69.593,12 euros Importe do IVE (21%): 14.614,56 euros Importe total: 84.207,68 euros 6. Garantía provisional: non se esixe 7. Garantía definitiva: 5% sobre a proposta económica do adxudicatario a) Clasificación: non se esixe non obstante contará con solvencia que conte coa seguinte clasificación: Grupo C Edificacións Subgrupo 2 Estruturas de Fábrica ou formigón Categoría B Cuantías inferiores a 120.000€ b) Solvencia: Ver Cláusula 16.2 F PCAP a) Lugar de Presentación: Rexistro do Concello. b) Data límite de presentación de ofertas: dentro do prazo de 8 días naturais, contados desde o seguinte ao da publicación do anuncio de licitación no BOP c) Presentarase a documentación segundo o establecido no PCAP 10. Gastos de anuncios: Non hai 11. Outra información: teléfono: 981860075 // fax: 981866628 12. Perfil do contratante: concelloderianxo. gal/perfildocontratante Rianxo, 26 de maio de 2017 O alcalde, Adolfo Muíños Sánchez
01/06/2017 | Administración LocalMunicipal
Fisterra
Delegación funcións Alcaldía en favor do primer tenente de alcalde Xan Carlos Sar Oliveira

De conformidade co previsto no Art.44-2 do regulamento de Organización, funcionamento e réxime xurídico das entidades locais, faise público que mediante Resolución do 18 de Maio de 2017 deléganse as funcións da Alcaldía en favor do Alvaro David Salarich Cuairan, Xan Carlos Sar Oliveira.- Fisterra, a 19 de Maio de 2017 O ALCALDE, José Marcote Suárez
01/06/2017 | Administración LocalMunicipal
Ares
Aprobación inicial das Bases reguladoras do programa de vivendas baleiras do Concello de Ares

Aprobadas Inicialmente na sesión Plenaria Ordinaria de data 27 de marzo do 2017 as Bases reguladoras do programa de Vivendas Baleiras do Concello de Ares, expóñense a información pública polo periodo de vinte días a efectos de alegacións, de conformidade co establecido no artigo 83 da Lei 39/2015. Ares, 31 de maio do 2017 O Alcalde-Presidente Asdo: Julio Ignacio Iglesias Redondo
01/06/2017 | Administración LocalMunicipal
Fene
Servizos Económicos e Tributarios
Exposición pública de padróns fiscais 2017

Exposición pública de padróns fiscais 2017 Aprobados provisionalmente por Resolución da Alcaldía núm.565/2017, de 30 de maio, os padróns fiscais da taxa pola prestación do servizo de recollida de resíduos sólidos urbanos, tratamento e eliminación dos mesmos, taxa pola prestación de servizos no cemiterio municipal e taxa pola ocupación de vía pública con pasaxes permanentes, correspondentes ao exercicio 2017, quedan expostos ao público neste Concello durante o prazo de un mes, a contar dende a publicación do presente anuncio no BOP aos efectos de que poidan presentarse as reclamacións ou alegacións pertinentes ante a alcaldía. O anuncio terá a consideración de notificación colectiva conforme determina o artigo 102.3 da Lei 58/2003, de 17 de decembro, xeral tributaria tributaria e 24 do Rd 939/2005, de 29 de xullo, polo que se aproba o Regulamento Xeral de Recadación. Se ao remate do periodo de exposición pública non se presentaran reclamacións, os padróns consideraranse definitivamente aprobados. Fene, 31 de maio de 2017. O alcalde, Juventino J. Trigo Rey
01/06/2017 | Administración LocalMunicipal
A Pobra do Caramiñal
Aprobación inicial da modificación das bases reguladoras de axudas para a escolarización destinadas a familias con problemática socioeconómica

EDICTO O Pleno do Concello da Pobra do Caramiñal, en sesión ordinaria celebrada o día 25 de maio de 2017, aprobou inicialmente a modificación das “Bases reguladoras de axudas para a escolarización destinadas a familias con problemática socioeconómica”. En cumprimento do artigo 49 da Lei 7/1985, de 2 de abril, de Bases de Réxime Local, o expediente sométese a información pública durante o prazo de 30 días hábiles que se contarán dende o seguinte o da publicación deste anuncio no Boletín Oficial da Provincia. Durante ese prazo poderán presentarse reclamacións e suxestións ao acordo de aprobación inicial. No caso de non presentarse, entenderase definitivamente aprobado o acordo de aprobación inicial. A Pobra do Caramiñal O alcalde José Luís Piñeiro García